Diari Oficial de la Generalitat Valenciana


Sumari del DOGV 8367, del 23-08-2018 (2018/7853)

Informació pública de l'aprovació del programa d'actuació integrada per a l'execució, en règim de gestió pels propietaris i excepció licitatoria, de la UE-1 del Sector Generalitat, de la modificació puntual número 3 de les normes subsidiàries.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8367

Data del DOGV
:   23-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7853


Data del document
:   06-08-2018

Organisme emissor
:   Ajuntament de Canet lo Roig

Tipus de document
:   Anunci

Descriptors 

:   * Canet lo Roig
    * administració local
    * pla d'urbanisme

Informació pública de l'aprovació del programa d'actuació integrada per a l'execució, en règim de gestió pels propietaris i excepció licitatoria, de la UE-1 del Sector Generalitat, de la modificació puntual número 3 de les normes subsidiàries. [2018/7853]  
Per Acord del Ple de data 24 de juliol de 2018, es va aprovar el programa d'actuació integrada que afecta la unitat d'execució 1 del Sector Generalitat de la modificació puntual número 3 de les normes subsidiàries del planejament de Canet lo Roig, la qual cosa es publica a l'efecte de l'article 127.1.b) de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Amb data 30 de novembre de 2016 es va presentar per Vicente Jaime Garcés, en representació de l'agrupació d'interès urbanístic de la UE-1 del Sector Generalitat de la modificació puntual número 3 de les normes subsidiàries de Canet lo Roig, programa d'actuació integrada per al desenvolupament d'aquesta unitat d'execució.  
Amb data 30 de desembre de 2016 els serveis tècnics municipals van emetre informe sobre la viabilitat de la iniciativa presentada pel particular. i per la Secretaria-Intervenció sobre la legislació aplicable i el procediment a seguir.  
El Ple de l'Ajuntament de Canet lo Roig, el 7 de febrer de 2017, va sotmetre a informació pública pel termini de 45 dies d'acord amb allò que disposa l'article 57.1.a) de la LOTUP, publicant-se anunci en el Diari Oficial de la Generalitat Valenciana número 7988, de 27.02.2017, i així mateix, en el periòdic Mediterrani l'1 de març de 2017.  
Durant el termini d'informació pública es va presentar, en data 20 d'abril de 017, RE, número 386, al·legació subscrita per María i Virgilio Ripollés Bel.  
Prèvia audiència a l'agrupació urbanística i informes tècnics el Ple de l'Ajuntament de Canet lo Roig, en data 31 de juliol de 2017, va estimar parcialment l'al·legació presentada, va aprovar el programa d'actuació integrada, va designar agent urbanitzador i va requerir a l'agrupació d'interès urbanístic per a la signatura del corresponent conveni, amb els condicionants de completar l'inventari preliminar de plantacions i construccions, aportar els càlculs de repercussió econòmica unitària i aportar el mètode i valors per al càlcul del coeficient de bescanvi.  
  
En data 12 de setembre de 2017, Rosa María i Virgilio Ripollés Bel van presentar recurs de reposició contra aquest acord. El 25 de gener de 2018 el Ple de l'Ajuntament va estimar aquest recurs deixant sense efecte l'acord del Ple de data 31 de juliol de 2017, a fi que puga aportar-se la documentació enumerada en l'article 111 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, tornant l'expedient al tràmit de requeriment d'esmena o de complementació de la documentació que conforma el Programa d'Actuació Integrada. Aportada per l'agrupació d'interès urbanístic de l'U-E 1 del sector Generalitat de la modificació puntual número 3 de les normes subsidiàries de Canet lo Roig, memòria de viabilitat econòmica i informe de sostenibilitat econòmica, subscrit per tècnic competent, així com certificat de valoració d'oliveres per a ús ornamental, i justificació del coeficient de bescanvi i valor de repercussió, es donà trasllat en data 17 de maig de 2018 a Rosa María i Virgilio Ripollés Bel.  
  
Prèvia audiència a Rosa María i Virgilio Ripollés Bel, els qui van formular diverses consideracions en relació a la documentació que se'ls va traslladar. Vists els informes expedits a requeriment de l'Ajuntament el Ple de la Corporació, en data 24 de juliol de 2018 va acordar:  
  
  
Primer  
Desestimar l'al·legació presentada per Rosa Maria i Virgilio Ripolles Bel, amb número de registre d'entrada: 449, de data 15 de juny de 2018, pels motius exposats en l'informe subscrit per la tècnica municipal.  
  
  
Segon  
Aprovar el programa d'actuació integrada per a l'execució, en règim de gestió pels propietaris i excepció licitatòria, de la UE-1 del Sector Generalitat de la modificació puntual número 3 de les normes subsidiàries de Canet lo Roig, presentat per Vicente Jaime Garcés, en representació de l'agrupació d'interès urbanístic de la UE-1 del Sector Generalitat de la modificació puntual número 3 de les normes subsidiàries de Canet lo Roig.  
  
Tercer  
Designar agent urbanitzador a l'agrupació d'interès urbanístic de la UE-1 del Sector Generalitat de la modificació puntual número 3 de les normes subsidiàries de Canet lo Roig, d'acord amb el que es disposa en l'article 114.1.b) de la LOTUP, en els termes expressats en el conveni urbanístic proposat per aquesta agrupació, que s'aprova en aquest acte juntament amb la resta de documents proposats, subjecte al compliment del següent condicionant:  
Adequar l'inventari preliminar de plantacions i construccions a 7 oliveres.  
  
Quart  
Requerir a l'agrupació d'interès urbanístic de la UE-1 del Sector Generalitat de la modificació puntual número 3 de les normes subsidiàries de Canet lo Roig, perquè comparega en el termini de 15 dies des de la publicació, per a subscriure el conveni de programació. Advertint-li que, en cas de no comparéixer, perdrà el dret.  
  
Cinquè  
Ordenar la inscripció en el Registre de Programes d'Actuació d'aquest Ajuntament, i donar publicitat d'aquest acord i del conveni de programació, mitjançant anunci en el Diari Oficial de la Generalitat Valenciana, d'acord amb l'establit en l'article 127.3 de la LOTUP.  
  
Sisè  
Advertir a l'agrupació d'interès urbanístic de la UE-1 del Sector Generalitat de la modificació puntual número 3 de les normes subsidiàries de Canet lo Roig, de l'obligació que per llei ve donada de notificar als propietaris.  
  
Contra aquest acord, que posa fi a la via administrativa, es pot interposar alternativament o recurs de reposició potestatiu, en el termini d'un mes a comptar des de l'endemà a la publicació del present anunci, davant el Ple d'aquest Ajuntament de Canet lo Roig, de conformitat amb els articles 116 i 117 de Llei 30/199, de 26 de novembre, de règim jurídic de les administracions públiques i del procediment administratiu comú, o recurs contenciós-administratiu, davant el Jutjat del Contenciós-Administratiu de Castelló de la Plana, en el termini de dos mesos a comptar des de l'endemà a la publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciós-administrativa. Si s'optara per interposar el recurs de reposició potestatiu, no podrà interposar recurs contenciós-administratiu fins que aquell siga resolt expressament o s'haja produït la seua desestimació per silenci. Tot açò sense perjudici que puga exercitar qualsevol altre recurs que estime pertinent.  
  
  
Canet lo Roig, 6 de agosto de 2018.- L'alcaldessa: Maria de los Ángeles Pallarés Cifre.